CELEX: 
Language: ro
Date: 2020-10-19 00:00:00
Title: REGULAMENTUL DELEGAT (UE) …/… AL COMISIEI de modificare a anexelor IC, III, IIIA, IV, V, VII și VIII la Regulamentul (CE) nr. 1013/2006 al Parlamentului European și al Consiliului privind transferurile de deșeuri

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Uniunea și statele sale membre sunt părți la Convenția de la Basel privind controlul transportului peste frontiere al deșeurilor periculoase și al eliminării acestora (denumită în continuare „Convenția de la Basel”), care a fost adoptată la 22 martie 1989 și a intrat în vigoare în 1992
                  1
               . În prezent, convenția are caracter obligatoriu din punct de vedere juridic pentru 187 de părți. 
            
            
               Conferința părților la Convenția de la Basel a decis, în cadrul celei de a paisprezecea reuniuni din 10 mai 2019, ca anumite deșeuri de plastic să fie incluse în obiectul mecanismelor de control ale Convenției. Aceste tipuri de deșeuri sunt incluse în anexele II și VIII la convenție. Singurele tipuri de deșeuri de plastic exceptate de la aplicarea acestor obligații sunt cele care sunt destinate reciclării și care, având în vedere compoziția acestora, sunt ușor de reciclat. Aceste deșeuri sunt incluse în anexa IX la convenție. Aceste modificări vor îmbunătăți controalele transferurilor transfrontaliere de deșeuri de plastic, încurajând astfel gestionarea rațională din punct de vedere ecologic a acestora și contribuirea la stoparea transporturilor transfrontaliere ilegale de deșeuri. 
            
            
               Aceste modificări vor intra în vigoare la 1 ianuarie 2021.
            
            
               Decizia OCDE privind transporturile transfrontaliere de deșeuri destinate operațiunilor de recuperare are caracter obligatoriu din punct de vedere juridic. La [7 septembrie 2020], Comitetul politicii de mediu al OCDE a adoptat, prin procedură scrisă, modificări ale apendicelui 4 la Decizia OCDE referitoare la deșeurile de plastic periculoase, precum și clarificări ale apendicelor 3 și 4 la Decizia OCDE. Aceste modificări vor intra în vigoare la 1 ianuarie 2021.
            
            
               În plus, de la ultimele trei Conferințe ale părților, au fost elaborate sau actualizate o serie de orientări și de ghiduri care intră sub incidența convenției. 
            
            
               2.CONSULTĂRI ÎNAINTEA ADOPTĂRII ACTULUI
            
            
               Prezentul regulament delegat a fost elaborat pentru a pune în aplicare modificările de mai sus la anexele la Convenția de la Basel și se bazează pe formulările din decizia pe această temă adoptată de Conferința părților (COP) la Convenția de la Basel în cadrul celei de a paisprezecea reuniuni a acesteia. Prezentul regulament delegat a fost elaborat, de asemenea, pentru a pune în aplicare modificările apendicelor la Decizia OCDE cu privire la care s-a ajuns la un acord. S-au desfășurat consultări substanțiale ale statelor membre și ale părților interesate pe această temă, cu ocazia definirii poziției UE și a statelor sale membre în cadrul COP la Convenția de la Basel și ulterior acesteia, precum și în contextul definirii poziției UE și a statelor sale membre la nivelul OCDE.
            
            
               Punerea în aplicare, prin prezentul act delegat, a modificărilor aduse Convenției de la Basel și Deciziei OCDE a continuat să fie discutată ulterior cu statele membre în cadrul reuniunilor Grupului de lucru pentru chestiuni de mediu la nivel internațional al Consiliului, care se ocupă de Convenția de la Basel. Părțile interesate au fost informate, de asemenea, pe tot parcursul acestui proces. Părțile interesate au fost consultate în mod informal de Comisia Europeană pe această temă în special pe parcursul lunii mai 2020.
            
            
               De asemenea, proiectul de act delegat a fost publicat pe pagina web a Comisiei destinată colectării de observații din partea publicului, timp de patru săptămâni, între 24 iunie și 22 iulie 2020. 
            
            
               Comisia a luat în considerare observațiile primite în cadrul acestor consultări și a modificat proiectul de act delegat în ceea ce privește o serie de aspecte. 
            
            
               În continuare, Grupul de experți privind deșeurile a fost consultat de Comisie cu privire la proiectul de act delegat la [a se adăuga data]. Cu această ocazie, proiectul de act delegat a fost, de asemenea, transmis Parlamentului European și Consiliului. 
            
            
               3.ELEMENTELE JURIDICE ALE ACTULUI DELEGAT
            
            
               Comisia este împuternicită să adopte acte delegate în temeiul articolului 58 din Regulamentul (CE) nr. 1013/2006 privind transferurile de deșeuri, pentru a modifica anexele la regulament cu scopul de a ține seama de modificările și de deciziile convenite în temeiul Convenției de la Basel, precum și de modificările convenite în temeiul Deciziei OCDE. 
            
            
               Prezentul act delegat prevede modificări ale anexelor III, IIIA, IV, V și VIII la Regulamentul privind transferurile de deșeuri, ținând seama de Decizia (UE) 2019/638 a Consiliului din 15 aprilie 2019, care, printre altele, are scopul de a menține controalele actuale pentru transferurile de deșeuri de plastic nepericuloase în interiorul Uniunii, în scopul de a contribui la economia circulară.
            
            
               Aceste modificări sunt menite:
            
            
               ·să încorporeze, în Regulamentul privind transferurile de deșeuri (anexa V), noua rubrică privind deșeurile de plastic periculoase (A3210) convenită în temeiul Convenției de la Basel, precum și să încorporeze, în anexa IV la Regulamentul privind transferurile de deșeuri, noua rubrică privind deșeurile de plastic periculoase (AC300) convenită în temeiul Deciziei OCDE;
            
            
               ·să încorporeze, în Regulamentul privind transferurile de deșeuri (anexa V), noile rubrici cu privire la deșeurile de plastic nepericuloase (B3011 și Y48) convenite în temeiul Convenției de la Basel, în ceea ce privește exporturile din Uniune către țări terțe și importurile în aceasta din astfel de țări;
            
         
         
            
               ·să includă, în Regulamentul privind transferurile de deșeuri (anexele III și IV), noile rubrici pentru deșeurile de plastic nepericuloase, pentru transferurile din cadrul Uniunii, care țin seama de anumite modificări convenite în temeiul Convenției de la Basel (în special în ceea ce privește terminologia utilizată pentru a descrie deșeurile în cauză), menținând totodată controalele actuale pentru astfel de transferuri în interiorul Uniunii; 
            
            
               ·să ajusteze formularea din anexa IIIA la Regulamentul privind transferurile de deșeuri în ceea ce privește amestecurile de deșeuri de plastic, pentru a ține seama de celelalte modificări de mai sus;
            
            
               ·să adauge în anexa VII posibilitatea de a face trimitere la noua rubrică pentru deșeurile de plastic incluse pe lista verde, atunci când se transferă astfel de deșeuri între statele membre;
            
            
               ·să actualizeze lista de orientări tehnice și ghiduri din anexa VIII cu noile orientări și ghiduri privind gestionarea rațională din punct de vedere ecologic a deșeurilor, adoptate în ultimii ani de Conferința părților la Convenția de la Basel.
            
            
               În conformitate cu principiul proporționalității, măsura nu depășește ceea ce este necesar pentru atingerea obiectivului său.
            
            
               Propunerea nu afectează bugetul UE.
            
            
               REGULAMENTUL DELEGAT (UE) …/… AL COMISIEI
            
            
               din 19.10.2020
            
            
               de modificare a anexelor IC, III, IIIA, IV, V, VII și VIII la Regulamentul (CE) nr. 1013/2006 al Parlamentului European și al Consiliului privind transferurile de deșeuri
            
            
               (Text cu relevanță pentru SEE)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (CE) nr. 1013/2006 al Parlamentului European și al Consiliului din 14 iunie 2006 privind transferurile de deșeuri
                  2
               , în special articolul 58 alineatul (1) literele (a) și (c),
            
            
               întrucât:
            
            
               (1)Conferința părților la Convenția de la Basel a hotărât, în cadrul celei de a paisprezecea reuniuni a acesteia, din mai 2019, prin Decizia BC-14/12, să includă în anexa VIII la Convenția de la Basel o rubrică nouă pentru deșeurile de plastic periculoase (rubrica A3210), precum și să includă două rubrici noi pentru deșeurile de plastic nepericuloase, în anexa II (rubrica Y48) și în anexa IX (rubrica B3011). Modificările respective vor intra în vigoare la 1 ianuarie 2021.
            
            
               (2)Este oportun ca Uniunea, care este parte la Convenția de la Basel, să modifice anexele relevante la Regulamentul (CE) nr. 1013/2006 pentru a ține seama de modificările rubricilor privind deșeurile de plastic din anexele la Convenția de la Basel. 
            
            
               (3)La [7 septembrie 2020], Comitetul politicii de mediu al OCDE a adoptat modificări ale apendicelui 4 la Decizia OCDE
                  3
               , referitoare la deșeurile de plastic periculoase, precum și clarificări ale apendicelor 3 și 4 la Decizia OCDE. Modificările respective vor intra în vigoare la 1 ianuarie 2021. Este oportun ca Uniunea să modifice anexele relevante la Regulamentul (CE) nr. 1013/2006 pentru a ține seama de aceste modificări.
            
            
               (4)Prezentul regulament ține seama de faptul că nu s-a ajuns la niciun acord în cadrul OCDE pentru a încorpora modificările anexelor la Convenția de la Basel cu privire la deșeurile de plastic nepericuloase (rubricile B3011 și Y48) în apendicele la Decizia OCDE.
            
            
               (5)În ceea ce privește exporturile de deșeuri de plastic din Uniune către țări terțe și importurile de astfel de deșeuri în Uniune din țări terțe, anexele III, IV și V la Regulamentul (CE) nr. 1013/2006 ar trebui să fie modificate pentru a ține seama de modificările anexelor II, VIII și IX la Convenția de la Basel, precum și de modificările apendicelui 4 la Decizia OCDE. În consecință, de la 1 ianuarie 2021, exporturile de deșeuri de plastic incluse în rubricile AC300 și Y48 din Uniune către țări terțe cărora li se aplică Decizia OCDE
                  4
                și importurile de astfel de deșeuri din aceste țări terțe în Uniune vor face obiectul procedurii de notificare prealabilă scrisă și acord preliminar scris. În conformitate cu articolul 36 alineatul (1) literele (a) și (b) din Regulamentul (CE) nr. 1013/2006 și cu anexa V la acesta, exporturile de deșeuri de plastic incluse în rubricile A3210 și Y48 către țări terțe cărora nu li se aplică Decizia OCDE sunt interzise. 
            
            
               (6)Având în vedere faptul că Uniunea a prezentat Secretariatului Convenției de la Basel, în temeiul articolului 11 din convenție, o notificare care vizează transferurile de deșeuri în interiorul Uniunii, nu există nicio cerință ca Uniunea să transpună în dreptul Uniunii modificările la anexele la Convenția de la Basel în ceea ce privește deșeurile de plastic nepericuloase (rubricile B3011 și Y48), pentru transferurile dintre statele membre. Totuși, pentru a asigura claritatea juridică, ar trebui introduse în anexele III, IIIA și IV la Regulamentul (CE) nr. 1013/2006 noi rubrici pentru transferurile de deșeuri de plastic nepericuloase în interiorul Uniunii, care să țină seama de terminologia utilizată în noile rubrici B3011 și Y48 din Convenția de la Basel și prin care să se mențină în mare măsură controalele actuale care vizează astfel de transferuri în interiorul Uniunii.
            
         
         
            
               (7)În cadrul ultimelor reuniuni ale Conferinței părților la Convenția de la Basel au fost adoptate o serie de orientări tehnice și ghiduri privind gestionarea rațională din punct de vedere ecologic a diferitelor fluxuri de deșeuri. Orientările tehnice și ghidurile respective furnizează îndrumări utile și, prin urmare, ar trebui să fie adăugate în anexa VIII la Regulamentul (CE) nr. 1013/2006.
            
            
               (8)Prin urmare, Regulamentul (CE) nr. 1013/2006 ar trebui modificat în consecință.
            
            
               (9)Întrucât modificările aduse anexelor la Convenția de la Basel și apendicelor la Decizia OCDE vor intra în vigoare la 1 ianuarie 2021, modificările Regulamentului (CE) nr. 1013/2006 care au legătură cu acestea ar trebui să intre, de asemenea, în vigoare la 1 ianuarie 2021. 
            
            
               ADOPTĂ PREZENTUL REGULAMENT:
            
            
               Articolul 1
            
            
               Regulamentul (UE) nr. 1013/2006 se modifică după cum urmează:
            
            
               (1)
                     Anexele IC, III, IIIA, IV, V și VII se modifică în conformitate cu anexa I la prezentul regulament;
            
            
               (2)
                     Anexa VIII se înlocuiește cu textul din anexa II la prezentul regulament.
            
            
               Articolul 2 
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Articolul 1 alineatul (1) se aplică de la 1 ianuarie 2021. 
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 19.10.2020
            
            
               
                     Pentru Comisie,
               
               
                     Președinta
                     Ursula VON DER LEYEN
               
               
            
         
         
            
                  
                     (1)
                  
                        Decizia 93/98/CEE a Consiliului privind încheierea, la 22 martie 1989, în numele Comunității, a Convenției privind controlul transporturilor transfrontaliere de deșeuri periculoase și al eliminării acestora, JO L 39, 16.2.1993, p. 1.
               
               
                  
                     (2)
                  
                        JO L 190, 12.7.2006, p. 1.
               
               
                  
                     (3)
                  
                        Decizia C(2001)107/final a Consiliului OCDE privind revizuirea Deciziei C(92)39/final privind controlul transporturilor transfrontaliere de deșeuri destinate operațiunilor de recuperare.
               
               
                  
                     (4)
                  
                        Decizia C(2001)107/final a Consiliului OCDE privind revizuirea Deciziei C(92)39/final privind controlul transporturilor transfrontaliere de deșeuri destinate operațiunilor de recuperare.
               
            
      
    ---documentbreak--- 
      
         
         
            
               ANEXA 1
            
            
               Anexele IC, III, IIIA, IV, V și VII la Regulamentul (CE) nr. 1013/2006 se modifică după cum urmează:
            
            
               (1)în anexa IC, la punctul 25 litera (e), al doilea paragraf se înlocuiește cu următorul text: 
            
            
               „Aceste coduri pot fi incluse în anexa IIIA, IIIB, IV (EU48) sau IVA la prezentul regulament. În acest caz, numărul anexei trebuie precizat înaintea codurilor. În ceea ce privește anexa IIIA, trebuie utilizat(e) codul (codurile) relevant(e), după cum se indică în anexa IIIA, dacă este cazul unul după altul. Anumite rubrici din Convenția de la Basel, precum B1100 și B3020, sunt limitate doar la fluxuri specifice de deșeuri, astfel cum se indică în anexa IIIA.”;
            
            
               (2)Anexa III se modifică după cum urmează:
            
            
               (a)titlul se înlocuiește cu următorul text: 
            
            
               „LISTA DEȘEURILOR CARE FAC OBIECTUL CERINȚELOR GENERALE DE INFORMARE PREVĂZUTE LA ARTICOLUL 18 (LISTA «VERDE» DE DEȘEURI)”; 
            
            
               (b)în partea I, litera (a) se înlocuiește cu următorul text:
            
            
               „(a) în anexa IX la Convenția de la Basel, orice trimitere la lista A se interpretează ca trimitere la anexa IV la prezentul regulament;”;
            
            
               (c)în partea I, litera (g) se înlocuiește cu următorul text: 
            
            
               „(g) pentru deșeurile transferate în interiorul Uniunii, rubrica B3011 din Convenția de la Basel nu se aplică; în schimb, se aplică următoarea rubrică: 
            
            
               EU3011
                     Deșeuri de plastic (a se vedea rubrica AC300 asociată din partea II a anexei IV și rubrica EU48 asociată din partea I a anexei IV):
            
            
               deșeurile de plastic menționate mai jos, cu condiția să fie aproape integral fără contaminanți și alte tipuri de deșeuri*: 
            
            
               –deșeuri de plastic care constau aproape exclusiv** dintr-un polimer nehalogenat, inclusiv următorii polimeri, dar fără a se limita la aceștia:
            
            
               –polietilenă (PE)
            
            
               –polipropilenă (PP)
            
            
               –polistiren (PS)
            
            
               –acrilonitril butadienă stiren (ABS) 
            
            
               –polietilenă tereftalată (PET)
            
         
         
            
               –policarbonați (PC)
            
            
               –polieteri
            
            
               –deșeuri de plastic care constau aproape exclusiv** dintr-o rășină întărită sau dintr-un produs de condensare, inclusiv rășinile următoarele, dar fără a se limita la acestea:
            
            
               –rășini ureice de formaldehidă
            
            
               –rășini fenolice de formaldehidă
            
            
               –rășini melaminice de formaldehidă
            
            
               –rășini epoxidice
            
            
               –rășini alchidice
            
            
               –deșeuri de plastic care constau aproape exclusiv** dintr-unul dintre următorii polimeri fluorurați***:
            
            
               –perfluoroetilenă/propilenă (FEP)
            
            
               –perfluoroalcoxi alcani:
            
            
               –tetrafluoroetilenă/perfluoroalchilvinil eter (PFA)
            
            
               –tetrafluoroetilenă/perfluorometilvinil eter (MFA)
            
            
               –polifluorură de vinil (PVF)
            
            
               –polifluorură de viniliden (PVDF)
            
            
               –politetrafluoretilenă (PTFE)
            
            
               –policlorură de vinil (PVC).
            
            
                  
                     
                     
                     
                     
                     
                     
                     
                     
            
            
               * În ceea ce privește formularea „aproape integral fără contaminanți și alte tipuri de deșeuri”, specificațiile internaționale și naționale pot oferi un punct de referință.
            
            
               ** În ceea ce privește formularea „aproape exclusiv”, specificațiile internaționale și naționale pot oferi un punct de referință.
            
         
         
            
               *** Sunt excluse deșeurile postconsum”;
            
            
            
               (d)în partea II, se elimină următorul text:
            
            
                
                     „Deșeuri solide din plastic
            
            
               GH013
                     391530 ex 390410–40
                     Polimeri de clorură de vinil”;
            
            
               (3)Anexa IIIA se modifică după cum urmează:
            
            
               (a)la punctul 3, literele (d) (e) și (f) se elimină;
            
            
               (b)se adaugă punctul 4 următor:
            
            
                „4. În prezenta anexă sunt incluse următoarele amestecuri de deșeuri clasificate la liniuțe sau la subliniuțe separate de la o singură rubrică, numai în scopul transferurilor în interiorul Uniunii:
            
            
               (a) amestecuri de deșeuri clasificate la rubrica EU3011 și menționate la liniuța referitoare la polimeri nehalogenați;
            
            
               (b) amestecuri de deșeuri clasificate la rubrica EU3011 și menționate la liniuța referitoare la rășini întărite sau produși de condensare;
            
            
               (c) amestecuri de deșeuri clasificate la rubrica EU3011 și menționate la «perfluoroalcoxi alcani».”;
            
            
               (4)Anexa IV se modifică după cum urmează:
            
            
               (a)titlul se înlocuiește cu următorul text: 
            
            
               „LISTA DEȘEURILOR CARE FAC OBIECTUL PROCEDURII DE NOTIFICARE PREALABILĂ SCRISĂ ȘI ACORD PRELIMINAR SCRIS (LISTA „GALBENĂ” A DEȘEURILOR)”; 
            
            
               (b)Partea I se modifică după cum urmează: 
            
            
               (i)
                     primul și al doilea paragraf se înlocuiesc cu următorul text: 
            
            
               „Următoarele deșeuri fac obiectul procedurii de notificare prealabilă scrisă și acord preliminar scris:
            
            
               Deșeurile menționate în anexele II și VIII la Convenția de la Basel*.
            
            
                  
                     
                     
                     
                     
                     
                     
                     
                     
                     
                     
                     
                     
                     
                     
                     
                     
                     
            
         
         
            
               * Anexa VIII la Convenția de la Basel este menționată în prezentul regulament în anexa V, partea 1, lista A. Anexa II la Convenția de la Basel este menționată în prezentul regulament în anexa V, partea 3, lista A.”;
            
            
                  
                     (ii)
                     litera (a) se înlocuiește cu următorul text:
            
            
               „(a) în anexa VIII la Convenția de la Basel, orice trimitere la lista B se interpretează ca trimitere la anexa III la prezentul regulament”.
            
            
               (iii)
                     se adaugă următoarele litere (e) și (f):
            
            
               „(e) rubrica A3210 din Convenția de la Basel nu se aplică; în schimb, se aplică rubrica AC300 din partea II;
            
            
               (f) pentru deșeurile transferate în interiorul Uniunii, rubrica Y48 din Convenția de la Basel nu se aplică; în schimb, se aplică următoarea rubrică: 
            
            
               EU48:
                     Deșeuri de plastic care nu sunt vizate de rubrica AC300 din partea II sau de rubrica EU3011 din partea I a anexei III, precum și amestecuri de deșeuri de plastic care nu sunt vizate de punctul 4 din anexa IIIA.”;
            
            
               (c)
                     în partea II, după rubrica AC270 se introduce următoarea rubrică:
            
            
               „AC300
                     Deșeuri de plastic, inclusiv amestecuri de astfel de deșeuri, care conțin constituenți menționați în anexa I sau sunt contaminate cu astfel de constituenți, într-o proporție care le face să prezinte o caracteristică menționată în anexa III (a se vedea rubrica EU3011 asociată din partea I a anexei III și rubrica Y48 asociată din partea I)”;
            
            
               (5)Anexa V se modifică după cum urmează:
            
            
               (a)
                     partea 1 se modifică după cum urmează:
            
            
               (i)
                     în lista A, secțiunea A3, se adaugă următoarea rubrică:
            
            
               „A3210 
                     Deșeuri de plastic, inclusiv amestecuri de astfel de deșeuri, care conțin constituenți menționați în anexa I sau sunt contaminate cu astfel de constituenți, într-o proporție care le face să prezinte o caracteristică menționată în anexa III (a se vedea rubrica B3011 asociată din lista B din prezenta parte și rubrica Y48 din partea 3 lista A)”;
            
            
               (ii) 
                     în lista B, secțiunea B3 se modifică după cum urmează:
            
            
               –rubrica B3010 se elimină; 
            
            
               –înaintea rubricii B3020 se introduce următoarea rubrică: 
            
            
               „B3011 
                     Deșeuri de plastic (a se vedea rubrica A3210 asociată din lista A din această parte și rubrica Y48 din partea 3 lista A)
            
            
               –Deșeurile de plastic enumerate mai jos, cu condiția ca acestea să fie destinate reciclării* raționale din punct de vedere ecologic și să fie aproape integral fără contaminanți și alte tipuri de deșeuri**:
            
            
               –deșeuri de plastic care constau aproape exclusiv*** dintr-un polimer nehalogenat, inclusiv următorii polimeri, dar fără a se limita la aceștia: 
            
            
               –polietilenă (PE)
            
         
         
            
               –polipropilenă (PP)
            
            
               –polistiren (PS)
            
            
               –acrilonitril butadienă stiren (ABS) 
            
            
               –polietilenă tereftalată (PET)
            
            
               –policarbonați (PC)
            
            
               –polieteri
            
            
               –deșeuri de plastic care constau aproape exclusiv*** dintr-o rășină întărită sau dintr-un produs de condensare, inclusiv rășinile următoarele, dar fără a se limita la acestea:
            
            
               –rășini ureice de formaldehidă
            
            
               –rășini fenolice de formaldehidă
            
            
               –rășini melaminice de formaldehidă
            
            
               –rășini epoxidice
            
            
               –rășini alchidice
            
            
               –deșeuri de plastic care constau aproape exclusiv*** dintr-unul dintre următorii polimeri fluorurați****:
            
            
               –perfluoroetilenă/propilenă (FEP)
            
            
               –perfluoroalcoxi alcani:
            
            
               –tetrafluoroetilenă/perfluoroalchilvinil eter (PFA)
            
            
               –tetrafluoroetilenă/perfluorometilvinil eter (MFA)
            
            
               –polifluorură de vinil (PVF)
            
            
               –polifluorură de viniliden (PVDF)
            
            
               –Amestecuri de deșeuri de plastic, care constau din polietilenă (PE), polipropilenă (PP) și/sau polietilenă tereftalată (PET), cu condiția ca acestea să fie destinate reciclării separate***** a fiecărui material și într-un mod ecologic rațional, precum și să fie aproape integral fără contaminanți și alte tipuri de deșeuri**. 
            
         
         
            
                  
                     
                     
                     
                     
            
            
               * Reciclarea/recuperarea substanțelor organice care nu sunt utilizate ca solvenți (R3 din anexa IV secțiunea B) sau, dacă este necesar, depozitarea temporară limitată la un singur caz, cu condiția să fie urmată de operațiunea R3 și documentată printr-o documentație contractuală sau oficială relevantă.
            
            
               ** În ceea ce privește formularea „aproape integral fără contaminanți și alte tipuri de deșeuri”, specificațiile internaționale și naționale pot oferi un punct de referință.
            
            
               *** În ceea ce privește formularea „aproape exclusiv”, specificațiile internaționale și naționale pot oferi un punct de referință.
            
            
               **** Sunt excluse deșeurile postconsum.
            
            
               ***** Reciclarea/recuperarea substanțelor organice care nu sunt utilizate ca solvenți (R3 din anexa IV secțiunea B), cu sortare prealabilă și, dacă este necesar, depozitarea temporară limitată la un singur caz, cu condiția să fie urmată de operațiunea R3 și documentată printr-o documentație contractuală sau oficială relevantă.”;
            
            
               (b)
                     în partea 3, lista A se înlocuiește cu următorul text: 
            
            
               „Lista A (anexa II la Convenția de la Basel)
            
            
               Y46
                     Deșeuri menajere colectate*
            
            
               Y47
                     Reziduuri provenite din incinerarea deșeurilor menajere
                     
            
            
               Y48
                     Deșeuri de plastic, inclusiv amestecuri de astfel de deșeuri, cu excepția următoarelor:
            
            
               –Deșeuri de plastic care sunt deșeuri periculoase (a se vedea rubrica A3210 din anexa V lista A partea 1) 
            
            
               –Deșeurile de plastic enumerate mai jos, cu condiția ca acestea să fie destinate reciclării** într-un mod ecologic rațional și aproape integral fără contaminanți și alte tipuri de deșeuri***: 
            
            
               –deșeuri de plastic care constau aproape exclusiv**** dintr-un polimer nehalogenat, inclusiv următorii polimeri, dar fără a se limita la aceștia: 
            
            
               –polietilenă (PE)
            
            
               –polipropilenă (PP)
            
            
               –polistiren (PS)
            
            
               –acrilonitril butadienă stiren (ABS) 
            
            
               –polietilenă tereftalată (PET)
            
            
               –policarbonați (PC)
            
         
         
            
               –polieteri
            
            
               –deșeuri de plastic care constau aproape exclusiv**** dintr-o rășină întărită sau dintr-un produs de condensare, inclusiv rășinile următoarele, dar fără a se limita la acestea:
            
            
               –rășini ureice de formaldehidă
            
            
               –rășini fenolice de formaldehidă
            
            
               –rășini melaminice de formaldehidă
            
            
               –rășini epoxidice
            
            
               –rășini alchidice
            
            
               –deșeuri de plastic care constau aproape exclusiv**** dintr-unul dintre următorii polimeri fluorurați*****:
            
            
               –perfluoroetilenă/propilenă (FEP)
            
            
               –perfluoroalcoxi alcani:
            
            
               –tetrafluoroetilenă/perfluoroalchilvinil eter (PFA)
            
            
               –tetrafluoroetilenă/perfluorometilvinil eter (MFA)
            
            
               –polifluorură de vinil (PVF)
            
            
               –polifluorură de viniliden (PVDF)
            
            
               –Amestecuri de deșeuri de plastic, care constau din polietilenă (PE), polipropilenă (PP) și/sau polietilenă tereftalată (PET), cu condiția ca acestea să fie destinate reciclării separate****** a fiecărui material și într-un mod ecologic rațional, precum și să fie aproape integral fără contaminanți și alte tipuri de deșeuri***. 
            
            
                  
                     
                     
                     
                     
            
            
            
               * Cu excepția cazului în care sunt clasificate în mod corespunzător la o rubrică unică din anexa III.
            
            
               ** Reciclarea/recuperarea substanțelor organice care nu sunt utilizate ca solvenți (R3 din anexa IV secțiunea B) sau, dacă este necesar, depozitarea temporară limitată la un singur caz, cu condiția să fie urmată de operațiunea R3 și documentată printr-o documentație contractuală sau oficială relevantă.
            
            
               *** În ceea ce privește formularea „aproape integral fără contaminanți și alte tipuri de deșeuri”, specificațiile internaționale și naționale pot oferi un punct de referință.
            
         
         
            
               **** În ceea ce privește formularea „aproape exclusiv”, specificațiile internaționale și naționale pot oferi un punct de referință.
            
            
               ***** Sunt excluse deșeurile postconsum.”
            
            
               ****** Reciclarea/recuperarea substanțelor organice care nu sunt utilizate ca solvenți (R3 din anexa IV secțiunea B), cu sortare prealabilă și, dacă este necesar, depozitarea temporară limitată la un singur caz, cu condiția să fie urmată de operațiunea R3 și documentată printr-o documentație contractuală sau oficială relevantă.”;
            
            
            
               (c)
                     În partea 3, titlul listei B se înlocuiește cu următorul text: 
            
            
               „Lista B (deșeuri din apendicele 4 partea II din Decizia OCDE)*
            
            
                  
                     
                     
                     
                     
                     
                     
                     
            
            
               * Deșeurile numerotate cu AB130, AC250, AC260 și AC270 au fost eliminate deoarece au fost considerate, în conformitate cu procedura stabilită la articolul 18 din Directiva 2006/12/CE a Parlamentului European și a Consiliului din 5 aprilie 2006 privind deșeurile (JO L 114, 27.4.2006, p. 9, în forma abrogată prin Directiva 2008/98/CE), ca fiind nepericuloase și, prin urmare, nu fac obiectul interdicției la export de la articolul 36 din prezentul regulament. Deșeurile numerotate cu AC300 au fost eliminate, deoarece deșeurile în cauză sunt vizate de rubrica A3210 din partea 1 lista A.”
            
            
               (6)Anexa VII se modifică după cum urmează:
            
            
            
               În caseta 10, se adaugă următorul text:
            
            
               „(vii) Altele (a se preciza):”
            
            
               ANEXA 2
            
            
               „ANEXA VIII
            
            
               LINII DIRECTOARE PRIVIND GESTIONAREA RAȚIONALĂ DIN PUNCT DE VEDERE ECOLOGIC (ARTICOLUL 49)
            
            
               I.
                     Orientări și ghiduri adoptate în temeiul Convenției de la Basel: 
            
            
               1. Orientări tehnice privind gestionarea rațională din punct de vedere ecologic a deșeurilor biomedicale și a deșeurilor medicale (Y1; Y3
                  1
                
            
            
               2. Orientări tehnice privind gestionarea rațională din punct de vedere ecologic a deșeurilor de baterii cu plumb acid1
            
            
               3. Orientări tehnice privind gestionarea rațională din punct de vedere ecologic a deșeurilor din dezmembrarea integrală și parțială a navelor1
            
            
               4. Orientări tehnice privind reciclarea/recuperarea rațională din punct de vedere ecologic a metalelor și compușilor acestora (R4)
                  2
                
            
         
         
            
               5. Orientări tehnice generale privind gestionarea rațională din punct de vedere ecologic a deșeurilor constând din, conținând sau contaminate cu poluanți organici persistenți
                  3
               
            
            
               6. Orientări tehnice privind gestionarea rațională din punct de vedere ecologic a deșeurilor constând din, conținând sau contaminate cu 1,1,1-triclor-2,2-bis(4-clorfenil)etan (DDT)
                  4
               
            
            
               7. Orientări tehnice privind gestionarea rațională din punct de vedere ecologic a deșeurilor constând din, conținând sau contaminate cu hexabromociclododecan (HBCD)
                  5
               
            
            
               8. Orientări tehnice privind gestionarea rațională din punct de vedere ecologic a deșeurilor constând din, conținând sau contaminate cu acid perfluorooctansulfonic (PFOS), sărurile acestuia și fluorură de perfluorooctan-sulfonil (PFOSF)5
            
            
               9. Orientări tehnice privind gestionarea rațională din punct de vedere ecologic a deșeurilor constând din, conținând sau contaminate cu pentaclorfenol (HBCD) și sărurile acestuia, precum și esteri (PCP)
                  6
                
            
            
               10. Orientări tehnice privind gestionarea rațională din punct de vedere ecologic a deșeurilor constând din, conținând sau contaminate cu pesticidele aldrin, alfa hexaclorciclohexan, beta hexaclorciclohexan, clordan, clordecon, dieldrin, endrin, heptaclor, hexaclorbenzen, hexaclorbutadienă, lindan, mirex, pentaclorobenzen, pentaclorfenol și sărurile acestuia, acid perfluorooctansulfonic, endosulfan tehnic și izomerii asociați ai acestuia sau toxafen ori hexaclorbenzen ca substanță chimică industrială (pesticide POP) 6
            
            
               11. Orientări tehnice privind gestionarea rațională din punct de vedere ecologic a deșeurilor constând din, conținând sau contaminate cu bifenili policlorurați (PCB), terfenili policlorurați (PCT), naftaline policlorurate (PCN) sau bifenili polibrominați (PBB), inclusiv hexabromobifenil (HBB)6
            
            
               12. Orientări tehnice privind gestionarea rațională din punct de vedere ecologic a deșeurilor constând din, conținând sau contaminate cu hexabromodifenil eter și heptabromodifenil eter sau tetrabromodifenil eter și pentabromodifenil eter sau decabromodifenil eter (POP-BDE)3
            
            
               13. Orientări tehnice privind gestionarea rațională din punct de vedere ecologic a deșeurilor conținând sau contaminate cu dibenzoparadioxine policlorurate, dibenzofurani policlorurați, hexaclorbenzen, bifenili policlorurați, pentaclorobenzen, naftaline policlorurate sau hexaclorbutadienă produse neintenționat3
            
            
               14. Orientări tehnice privind gestionarea rațională din punct de vedere ecologic a deșeurilor constând din, conținând sau contaminate cu hexaclorbutadienă3
            
            
               15. Orientări tehnice privind gestionarea rațională din punct de vedere ecologic a deșeurilor constând din, conținând sau contaminate cu parafine clorinate cu lanț scurt3
            
            
               16. Orientări tehnice privind gestionarea rațională din punct de vedere ecologic a anvelopelor uzate
                  7
               
            
            
               17. Orientări tehnice privind gestionarea rațională din punct de vedere ecologic a deșeurilor constând din, conținând sau contaminate cu mercur sau compuși de mercur5
            
            
               18. Orientări tehnice privind coprelucrarea rațională din punct de vedere ecologic a deșeurilor periculoase în cuptoare de ciment7
            
            
               19. Ghid privind gestionarea rațională din punct de vedere ecologic a echipamentelor informatice uzate și scoase din uz6
            
            
               20. Ghid privind gestionarea rațională din punct de vedere ecologic a telefoanelor mobile uzate și scoase din uz7
            
            
               21. Cadru pentru gestionarea rațională din punct de vedere ecologic a deșeurilor periculoase și a altor deșeuri
                  8
               
            
            
               22. Manuale practice pentru promovarea gestionării raționale din punct de vedere ecologic a deșeurilor
                  9
                
            
            
            
               II.
                     Linii directoare adoptate de OCDE:
            
         
         
            
            
               Orientări tehnice privind gestionarea rațională din punct de vedere ecologic a anumitor fluxuri de deșeuri:
            
            
            
               Calculatoare personale uzate și casate
                  10
               
            
            
            
               III.
                     Orientări adoptate de Organizația Maritimă Internațională (OMI):
            
            
            
               Orientări privind reciclarea navelor
                  11
               
            
            
            
               IV.
                     Orientări adoptate de Organizația Internațională a Muncii (OIM):
            
            
            
               Siguranță și sănătate în dezmembrarea navelor: orientări pentru țările asiatice și Turcia
                  12
               ”
            
            
         
         
            
                  
                     (1)
                  
                        Adoptate de cea de a șasea reuniune a Conferinței părților la Convenția de la Basel privind controlul transportului peste frontiere al deșeurilor periculoase și al eliminării acestora, decembrie 2002.
               
               
                  
                     (2)
                  
                        Adoptate de cea de a șaptea reuniune a Conferinței părților la Convenția de la Basel privind controlul transportului peste frontiere al deșeurilor periculoase și al eliminării acestora, octombrie 2004.
               
               
                  
                     (3)
                  
                        Adoptate de cea de a paisprezecea reuniune a Conferinței părților la Convenția de la Basel privind controlul transportului peste frontiere al deșeurilor periculoase și al eliminării acestora, mai 2019.
               
               
                  
                     (4)
                  
                        Adoptate de cea de a opta reuniune a Conferinței părților la Convenția de la Basel privind controlul transportului peste frontiere al deșeurilor periculoase și al eliminării acestora, decembrie 2006.
               
               
                  
                     (5)
                  
                        Adoptate de cea de a douăsprezecea reuniune a Conferinței părților la Convenția de la Basel privind controlul transportului peste frontiere al deșeurilor periculoase și al eliminării acestora, mai 2015.
               
               
                  
                     (6)
                  
                        Adoptate de cea de a treisprezecea reuniune a Conferinței părților la Convenția de la Basel privind controlul transportului peste frontiere al deșeurilor periculoase și al eliminării acestora, mai 2017.
               
               
                  
                     (7)
                  
                        Adoptate de cea de a zecea reuniune a Conferinței părților la Convenția de la Basel privind controlul transportului peste frontiere al deșeurilor periculoase și al eliminării acestora, octombrie 2013.
               
               
                  
                     (8)
                  
                        Adoptat de cea de a unsprezecea reuniune a Conferinței părților la Convenția de la Basel privind controlul transportului peste frontiere al deșeurilor periculoase și al eliminării acestora, octombrie 2013.
               
               
                  
                     (9)
                  
                        Adoptate de cea de a treisprezecea reuniune și de cea de a paisprezecea reuniune ale Conferinței părților la Convenția de la Basel privind controlul transportului peste frontiere al deșeurilor periculoase și al eliminării acestora, mai 2017 și mai 2019.
               
               
                  
                     (10)
                  
                        Adoptate de Comitetul politicii de mediu al OCDE în februarie 2003 [document ENV/EPOC/WGWPR(2001)3/FINAL].
               
               
                  
                     (11)
                  
                        Rezoluția A.962 adoptată de Adunarea OMI la a 23-a sesiune ordinară a acesteia, 24 noiembrie-5 decembrie 2003.
               
               
                  
                     (12)
                  
                        Aprobată spre publicare de organismul de conducere al OIM la a 289-a sesiune, 11-26 martie 2004.